  Туспуктэм: Алексей Арзамасцев Наталия Сильвестрова 2023-тӥ арын Удмуртиын спорт инфрасӧзнэтэ 800 миллион манетлэсь ятыр коньдон висъялозы. Со сярысь элькунлэн тӧроез Александр Бречалов элькунысь ужъюгдур сярысь ивортоназ вераз, ивортӥз улосвыл тӧролэн но кивалтэтлэн пресс-службазы. « Висъям коньдон элькунын спорт объектъёсты пуктонлы мыноз » Александр Бречалов, Удмуртилэн тӧроез Александр Бречалов верамъя, «Локомотив» стадионэ быдэсак тупатъянлэн кыкетӥ люкетаз отын физкультурая но тазалыкез юнматонъя огъет пуктозы. Бадӟым юрттэт чугун сюрес сётэ. Сыӵе объектъёс озьы ик Ижкарын, Балезино каргуртын, Спарапулысь но Можгаысь школаосын пуктозы. Сарапулын физкультурая но тазалыкез юнматонъя «Позитрон» огъетэз пуктон ужъёсты йылпумъялозы. Ижкарысь 5 номеро но 16 номеро школаосын, Глазкарысь 1 номеро школаын но Уваысь школаын стадионъёс пуктозы. Шарканын спортъя но тазалыкез юнматонъя центр лэсьтозы, Кез каргуртысь стадионэз выльдозы, куинь ГТО-площадка но мукет спорт объектъёс пуктозы.  « Кун но ужбергатон ласянь валче ужанлы, озьы ик инвесторъёслэсь кичӧлтонъёссэс улонэ пыӵатонлы саклык висъяськоз. Спорт инфрасӧзнэтэз паськытатон азинсконлэн валтӥсь ӧрез вал, вань но кылэз » Денис Парахин, Удмуртиысь физкультурая но спортъя министр Тодэ вайытом, Александр Бречалов Удмуртиын Егитъёслэн арзылы чакланъёс сярысь вераз. Тегъёс: Удмуртия тупатъянужъёс Спорт лэсьтӥськон  